                             højesterets dom
                            afsagt tirsdag den 19. juni 2012
sag 153/2012
tvøroyrar kommuna
(advokat petur even djurhuus)
mod
strandfaraskip landsins
(advokat annfinn v. hansen)
i tidligere instanser er afsagt dom af retten på færøerne den 15. juni 2010 og af østre lands-
rets 5. afdeling den 30. marts 2012.
i pådømmelsen har deltaget tre dommere: peter blok, vibeke rønne og jens peter
christensen.
sagen er behandlet skriftligt, jf. retsplejelovens § 387.
påstande
appellanten, tvøroyrar kommuna, har principalt gentaget sin påstand og har subsidiært ned-
lagt påstand om, at indstævnte, strandfaraskip landsins, skal anerkende at have pligt til at
betale havneafgift til tvøroyrar kommuna for m/s smyrils besejling af færgelejet ved kram-
batangi i tvøroyrar havn tilbage til den 23. december 2004, da færgelejet ved krambatangi
blev taget i brug.
strandfaraskip landsins har ikke afgivet svarskrift.
sagsfremstilling
tvøroyrar kommuna har indbragt sagen for højesteret ved ankestævning af 15. maj 2012 og
har samtidig ansøgt procesbevillingsnævnet om tilladelse til at anke sagen til højesteret.
anbringender
                                                  - 2 -
tvøroyrar kommuna har anført, at østre landsrets dom kan ankes til højesteret uden tilladel-
se fra procesbevillingsnævnet, jf. § 368, stk. 1, 3. pkt., i den færøske retsplejelov. tvøroyrar
kommuna har herved henvist til, at sagen er af principiel betydning og derfor i den øvrige del
af riget kan henvises til landsretten som 1. instans, jf. § 226 i den danske retsplejelov.
højesterets begrundelse og resultat
efter § 368, stk. 1, 3. pkt., i den færøske retsplejelov kan domme, der er afsagt af landsretten
som 2. instans vedrørende sager, som i den øvrige del af riget (bortset fra grønland) ville høre
under behandling ved landsret i 1. instans, ankes til højesteret. andre domme, der er afsagt af
en landsret som 2. instans, kan kun ankes med procesbevillingsnævnet tilladelse til prøvelse i
3. instans, jf. § 371, stk. 1, jf. § 1021, stk. 3.
efter de gældende bestemmelser om retternes kompetence ville sagen i den øvrige del af riget
høre under behandling ved byretten i 1. instans, idet der ikke i denne sammenhæng kan læg-
ges vægt på henvisningsreglen i retsplejelovens § 226. § 368, stk. 1, 3. pkt., i den færøske
retsplejelov finder derfor ikke anvendelse. da dommen er afsagt af østre landsret i 2. instans,
kan den herefter kun ankes til højesteret med tilladelse fra procesbevillingsnævnet, jf. den
færøske retsplejelovs § 371, stk. 1, og § 1021, stk. 3. da en sådan tilladelse ikke foreligger,
afvises anken.
                                        thi kendes for ret:
sagen afvises.
ingen af parterne skal betale sagsomkostninger for højesteret til den anden part.
